У Вікіпедыі ёсць артыкулы пра іншых асоб з прозвішчам Абраменка.

**Дзмітрый Кузьміч Абраменка** (22 ліпеня 1910, в. Філіпкава, Віцебскі раён — 28 студзеня 1981) — камандзір гарматнага разліка 22-га гвардзейскага артылерыйскага палка 3-й гвардзейскай стралковай дывізіі 3-й гвардзейскай арміі, поўны кавалер ордэна Славы.

Біяграфія
---------

Нарадзіўся 19 чэрвеня 1910 года ў вёсцы Філіпкава Віцебскага раёна Віцебскай вобласці ў сялянскай сям’і. Скончыў 4 класы. Працаваў брыгадзірам у калгасе. На службе ў Чырвонай арміі ў 1933-35 і з 1941 года. У час Вялікай Айчыннай вайны на фронце з ліпеня 1941 г. Член ВКПб/КПСС з 1942 года Ваяваў на сямі франтах на пасадзе камандзіра гарматы: на Заходнім, Волхаўскім, Ленінградскім, Паўднёвым, 4-м Украінскім, 1-м Прыбалтыйскім, 3-м Беларускім франтах.

Баявое хрышчэнне атрымаў у 1941 годзе каля Віцебска ў складзе 153-й стралковай дывізіі, дзе ён падюіў першы варожы танка, затым удзельнічаў у Смаленскай бітве ў складзе той жа дывізіі, якая неўзабаве была пераўтворана ў 3-ю гвардзейскую.

Камандзір гарматнага разліка 22-га гвардзейскага артылерыйскага палка старшы сяржант Дзмітрый Абраменка 1 жніўня 1944 года каля населенага пункта Датнава (літоўскага Датнува) разам з байцамі даручанага яму гарматнага разліка вывеў са строю дзве кулямётныя кропкі з разлікамі і каля палутара дзясяткаў варожых салдатаў.

21 жніўня каля пасёлка Гервіцы, у раёне літоўскага горада Шаўляй, падчас адбівання контратак ворага гарматны разлік Абраменка падавіў дзве кулямётныя кропкі і падбіў два аўтамабіля.

Загадам па 3-й гвардзейскай стралковай дывізіі ад 27 верасня 1944 года за мужнасць і адвагу праяўленыя ў баях гвардыі сяржант Абраменка Дзмітрый Кузьміч узнагароджаны Ордэнам Славы 3 ступені.

У баю за станцыю «Пагеген», размешчаную на захад ад горада Тыльзіт, камандзір гарматнага разліку 22-га артылерыйскага палка гвардыі старшы сяржант Дзмітрый Абраменка, камандуючы артылерыйскім разлікам, 20 кастрычніка 1944 года знішчыў кулямёт, да ўзвода салдат ворага і разбурыў бліндаж. Быў паранены, але поля бою не пакінуў.

Загадам па 3-й гвардзейскай арміі ад 26 лістапада 1944 года за мужнасць і адвагу праяўленыя ў баях гвардыі старшы сяржант Абраменка Дзмітрый Кузьміч узнагароджаны ордэнам Славы 2-й ступені.

17 студзеня 1945 года на паўднёвым захадзе ад Прейсіш-Эйлаў узглаўляючы гарматны разлік 22-га гвардзейскага артылерыйкага палка, гвардыі старшына, дзмітрый абраменка прамой наводкай знішчыў чатыры кулямёты з разлікамі, разбурыў дом з дзввумя кулямётнымі кропкаммі ворага.

Указам Прэзідыума Вярхоўнага Савета СССР ад 19 красавіка 1945 за ўзорнае выкананне заданняў камандавання ў баях з нямецка-варожымі захопнікамі гвардыі старшыня Абраменка Дзмітрый Кузьміч узнагароджаны ордэнам Славы 1-й ступені, стаўшы поўным кавалерам гэтага ордэна.

У верасні 1945 года гвардыі старшына Абраменка Д. К. юыў дэмабілізаваны. Вярнуўся на радзіму, працаваў старшынёй калгаса імя В. У. Куйбышава. Памер 28 студзеня 1981 года, пахаваны ў роднай вёсцы Філіпкава Віцебскага раёна Віцебскай вобласці Рэспублікі Беларусь.

Узнагароджаны ордэнам Кастрычніцкай Рэвалюцыі, Айчыннай вайны 1-й ступені, Славы 1-й, 2-й, 3-й ступені, медалямі, у тым ліку медалем «За адвагу».

Зноскі
------

Літаратура
----------

* Абраменка Дзмітрый Кузьміч // Памяць: Віцебскі раён: Гісторыка-дакументальная хроніка гарадоў і раёнаў Беларусі / Рэдкал.: А. П. Красоўскі [і інш.]; Укл. У. І. Мезенцаў; Маст. Э. Э. Жакевіч. — Мн.: Мастацкая літаратура, 2004. — 772 с.: іл. — С. 349—350. — ISBN 985-02-0647-0.
* Беляев И. Н. Сысоев А. Н. Хроника солдатской славы. Минск, 1970.
* Долгоротович Б. Д. Кавалеры ордена Славы. Минск, 2006.
* Кавалеры ордена Славы трёх степеней: Краткий биографический словарь / Пред. ред. коллегии Д. С. Сухоруков. — М.: Воениздат, 2000. — 703 с. — 10 000 экз. — ISBN 5-203-01883-9.
* Костенков А. Г. Славен путь их боевой. Калининград, 1987.
* Лобода В. Ф. Солдатская слава. Книга 1. М. 1963.
* Мезенцев, В. Подвиг бесстрашия / В. Мезенцев // Жыццё Прыдзвіння (Віцебск). — 2009. — 2 ліпеня. — С. 3.
* Навечнов в сердце народном: Справочник / Главный ред. И. П. Шамякин. — 3-е изд. испр. и доп. — Мн.: БелСЭ, 1984. — 607 с. — 65 000 экз. (руск.)
* Солдатская слава. Свердловск, 1985.

Спасылкі
--------

* Дзмітрый Кузьміч Абраменка на сайце «Героі краіны»(Праверана 18 студзеня 2012)
* Полные кавалеры ордена Славы белорусы и уроженцы Белоруссии(недаступная спасылка)

|  |  |
| --- | --- |
| ⚙️   Тэматычныя сайты | Героі краіны |